stanford-oval/wikipedia huggingface dataset:
Ejler Allert

| Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Maa:   Tanska> Miesten soutu. |
| --- | --- | --- | --- |
|  Kultaa | Tukholma 1912 | Perämiehellinen nelikko, amatöörit |  |
Ejler Arild Emil Allert (27. marraskuuta 1881 Tingsted – 25. maaliskuuta 1953 Rødovre) oli tanskalainen soutaja ja olympiavoittaja. Hänen seuransa oli guldborgsundilainen Nykøbing Falster Roklub. Allert oli voittamassa kultaa Tukholman olympialaisissa 1912 perämiehellisistä nelikoista amatöörien sarjasta.
Chris Martin

| Chris Martin |
| --- | --- |
 Chris Martin vuonna 2023
Henkilötiedot
Syntynyt: 2. maaliskuuta 1977 (ikä 47) Exeter, Englanti
Ammatti:  muusikko, tuottaja
Muusikko
Laulukielet:  englanti
Aktiivisena:  1996–
Tyylilajit:  vaihtoehtorock, rock, poprock
Soittimet:  laulu, kitara, piano, kosketinsoitin, basso, huuliharppu, mandoliini, trumpetti, klarinetti, xylofoni, perkussiot
Yhtyeet:  Coldplay
 Nimikirjoitus
Aiheesta muualla
www.coldplay.com
  [ Muokkaa Wikidatassa ] [ ohje ]  
Christopher Anthony John ”Chris” Martin (s. 2. maaliskuuta 1977 Exeter, Englanti) on brittiläisen Coldplay-yhtyeen laulaja. Hän soittaa yhtyeessä myös kitaraa ja pianoa. Laulajana Martin tunnetaan Coldplayn kappaleissa esiintyvästä, hänelle ominaisesta falsettiäänestään.
Lapsuus ja nuoruus

Martin syntyi Exeterissä, Devonin kreivikunnassa, Englannissa. Hän opiskeli Ancient World Studiesia University College Londonissa (UCL), josta valmistui huippuarvosanoin. Hänen äitinsä oli opettaja ja isänsä kirjanpitäjä.
Musiikkiura

Coldplayn lisäksi Martin on tehnyt kappaleita useille muille artisteille kuten Jamelialle ("See It in a Boy's Eyes") ja Embracelle ("Gravity"). Lisäksi hän on tehnyt yhteistyötä Ron Sexsmithin, Faultlinen, The Streetsin, Nelly Furtadon ja Ian McCullochin kanssa. Hän oli myös mukana levyttämässä Band Aid 20 -hyväntekeväisyyssingleä "Do They Know It's Christmas?" vuonna 2004.
Chris Martin teki kappaleen "Moses" silloiselle vaimolleen Gwyneth Paltrow'lle. Martinin kappale ’"Til Kingdom Come" on omistettu Johnny Cashille.
Elokuvat

Martin on esiintynyt cameorooleissa vuonna 2009 mokumentaarielokuvassa Brüno sekä yhdessä Coldplayn kitaristi Jon Bucklandin kanssa vuoden 2004 zombielokuvassa Shaun of the Dead.
Martin esiintyi myös Moderni perhe -sarjan yhdeksännen tuotantokauden jaksossa nimeltä ”Brushes with Celebrity” (jakso 8).
Yhteiskunnallinen toiminta

Martin tunnetaan näkyvästä työstään Reilun kaupan hyväksi. Hän on matkustanut kehitysmaissa ja tehnyt paljon kampanjatyötä reilun kaupankäynnin edistämiseksi. Martinin vasemmassa kädessä usein näkyvä kuva symboloi juuri reilua kauppaa. Hän on myös ottanut kantaa politiikassa ja kritisoi muun muassa George W. Bushia ja Irakin sotaa.
Eläinoikeusjärjestö PETA valitsi Martinin vuonna 2005 maailman seksikkäimmäksi kasvissyöjäksi. Hän luopui kasvisruokavaliosta erottuaan Gwyneth Paltrow'n kanssa.
Yksityiselämä

Martin oli naimisissa näyttelijä Gwyneth Paltrow'n kanssa vuosina 2003–2014. Heidän esikoistyttärensä syntyi toukokuussa 2004 ja toinen lapsi huhtikuussa 2006.
Martin alkoi seurustella vuonna 2017 ja myöhemmin vuonna 2023 kihlautui Fifty Shades of Grey -elokuvissa näytelleen Dakota Johnsonin kanssa.
William Willett, joka keksi kesäajan (daylight saving time), oli Chris Martinin isoisoisoisä.
Aiheesta muualla

Kuvia tai muita tiedostoja aiheesta Chris Martin Wikimedia Commonsissa
Ejnar Nielsen

Ejnar Nielsenin mosaiikkia Kööpenhaminan Stærekassen-teatterissa.
Ejnar August Nielsen (1872–1956) oli tanskalainen taidemaalari. Hän opiskeli Kööpenhaminan taideakatemiassa 1889–1893. Nielsen maalasi symbolistisia aiheita. Hän liittyi 1890-luvun symbolismiin, teki pessimistisiä töitä, joiden aiheet liittyvät paljolti elämään ja kuolemaan. Harvalukuisilla harmaavoittoisilla väreillä sekä tasapintaisuutta lähenevällä muotojen käsittelyllä Nielsen kuvasi surua ja tuskaa. Nielsen teki myös mosaiikkikoristeluja muun muassa Kööpenhaminan Det Kongelige Teaterin uuden näyttämön eteistiloihin. Vuosina 1920–1930 Nielsen oli professori Kööpenhaminassa. Häntä on pidetty yhtenä oman aikansa Tanskan persoonallisimmista taiteilijoista.
Eero Enberg

Eero Ludvig Enberg (19. toukokuuta 1874 Perniö – 11. joulukuuta 1933 Helsinki) oli suomalainen komisario ja myöhemmin yksityisetsivä.
Enberg kävi Turun klassillista lyseota ja toimi sitten maanviljelijänä Angelniemellä ja Halikossa 1894–1902. Hän oli Turun poliisilaitoksella kirjurina 1903–1904, notaarina 1904-1909 ja apulaisrikosasiain komisariona 1909–1911. Enberg oli sen jälkeen Helsingin poliisilaitoksella rikosasiain komisariona ja etsivän osaston päällikkönä sekä miehistön opettajana vuoteen 1917 saakka. Vuosina 1918–1919 hän oli kauppa- ja teollisuuskomissionin oikeudellisen osaston komisariona. Vuonna 1917 Enberg perusti komisario Koskisen kanssa yksityisen asianajo- ja etsivätoimiston Enberg & Koskinen ja vuonna 1924 hän perusti Helsinkiin oman toimistonsa Oy Eero Enbergin etsivä-, asianajo- ja vartiointitoimiston, jota hän piti kuolemaansa saakka.
Enberg teki opintomatkoja Kööpenhaminaan ja Tukholmaan. Turussa ollessaan hän laati Oppikirjan poliisimiehistölle. Angelniemellä asuessaan Enberg oli muun muassa kunnallislautakunnan varapuheenjohtajana ja Salossa Salon Säästöpankin hallituksen jäsenenä.
Eero Enberg kuoli 59-vuotiaana joulukuussa 1933 pitkän sairauden jälkeen. Enberg on haudattu Malmin hautausmaalle.
Aiheesta muualla

Messukylän murhajuttu. Komissario Eero Enbergin haastattelu, Iltalehti, 19.09.1924, nro 217, s. 3, Kansalliskirjaston digitaaliset aineistot
Dynamo (täsmennyssivu)

Dynamo voi tarkoittaa:
sähkögeneraattoria
Dynamo-nimistä yökerhoa Turussa.
Jyväskylän Lutakossa sijaitsevaa Jyväskylän ammattikorkeakoulun informaatioteknologian instituuttia.
mainostoimistoa Dynamo & Son.
Lisäksi Dynamo on monien urheiluseurojen energisyyttä kuvaava nimi:
Moskovan Dynamo, useita moskovalaisia eri lajien urheiluseuroja
Kiovan Dynamo, kiovalainen jalkapalloseura
S.C. Dynamo, helsinkiläinen salibandyn erikoisseura
Tbilisin Dynamo, georgialainen jalkapalloseura
Ejvind Blach

| Mitalit> Maa:   Tanska.Miesten maahockey. Olympialaiset  | Mitalit> Maa:   Tanska.Miesten maahockey. Olympialaiset  | Mitalit> Maa:   Tanska.Miesten maahockey. Olympialaiset  | Maa:   Tanska> Miesten maahockey. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Ejvind Mollerup Blach (31. joulukuuta 1895 Kööpenhamina – 1. lokakuuta 1972 Frederiksberg) oli tanskalainen maahockeypelaaja ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä hopeaa saaneeseen Tanskan miesten joukkueeseen.
Blach oli sukua kolmelle muulle olympiaurheilijalle: hän oli Arne Blachin ja Svend Blachin veli sekä Preben Blachin setä tai eno.
Eetu Isometsä

Eetu Otto Elmeri Isometsä (s. 15. toukokuuta 1997 Vihti) on suomalainen golfaaja. Hän edustaa seuratasolla Levi Golfia. Isometsän parhaimpiin saavutuksiin kuuluu golfin reikäpelin SM-hopea vuodelta 2024, jossa hän hävisi finaalissa Sami Välimäelle. Reikäpelin SM-pronssia Isometsä voitti vuonna 2023. Hän on saavuttanut myös SM-kultaa alle 21-vuotiaiden sarjassa vuonna 2017. Isometsä on edustanut Suomea alle 18-vuotiaiden EM-kilpailuissa, sekä miesten EM-kilpailuissa. Isometsä on hiihtäjä Jari Isometsän poika.
Isometsä kilpailee myös aktiivisesti hiihdon kansallisella tasolla. Hän ilmestyi hiihdon suomen cupin lähtöviivalle Vantaan osakilpailuun yllättäen vuonna 2021. Tämän jälkeen hänen nimi on löytynyt useaan otteeseen kansallisten hiihtokilpailujen tulosluettelosta. Hän on yltänyt SM-kisoissa parhaillaan sijalle 36. Vuonna 2024. Hän edustaa seuratasolla IF Sibbo vargarnaa.
Isometsä harrasti aiemmin myös  salibandya. Salibandyssä hän on saavuttanut SM-pronssia B-junioreissa kaudella 2013–2014 Esport Oilersin riveissä.
Saavutukset

2. SM-Reikäpeli 2024
3. SM-Reikäpeli 2023
1. SM-Lyöntipeli U21 2017
Dipoli

Dipoli tarkoittaa seuraavia asioita:
Fysiikka

sähködipoli, kahden erimerkkisen varauksen muodostama pari
magneettinen dipoli, kahden magneettisen navan muodostama pari
dipolimolekyyli, poolinen molekyyli, jossa on kaksi erimerkkisesti varautunutta osaa
Muut

Dipoli, Aalto-yliopiston päärakennus Espoon Otaniemessä.
dipoli-ilmiö, Intian valtameren sääilmiö
Eero Jokilehto

Eero Ilmari Jokilehto (17. heinäkuuta 1907 Helsinki – 12. joulukuuta 1995) oli suomalainen arkkitehti, joka suunnitteli rakennuksia erityisesti Mikkeliin ja kaupungin lähiympäristöön.
Jokilehto valmistui arkkitehdiksi 1936 Teknillisen korkeakoulun arkkitehtilinjalta. Hän oli aluksi työssä Jussi Paatelan ja Erkki Huttusen arkkitehtitoimistoissa ja suunnitteli muun muassa Helsingin Sokos-tavaratalon ja pääpostitalon julkisivut. Jokilehto oli sitten Mikkelin kaupunginarkkitehtinä 1945–1952 ja lääninarkkitehtinä 1957–1970. Hänellä oli myös oma arkkitehtitoimisto 1950-luvulta 1970-luvulle saakka. Jokilehto suunnitteli useita rakennuksia Mikkeliin ja osallistui myös kaupungin asemakaavoitukseen. Virtasalmen kirkon sankarihautausmaa-alue on Jokilehdon suunnittelema v. 1950  ja hän suunnitteli v. 1959 myös Anttolan sankarihautausmaan.
Jokilehdon vanhemmat olivat hienomekaanikko Kalle Jokilehto ja Erika Kantola. Jokilehto kuului YL:n kuoroon, joka teki konserttimatkan Amerikkaan keväällä 1937.
Rakennuksia

Mikkelin kaupunginkirjasto 1976
Valtion virastotalo, Mikkeli 1962
Mikkelin kaupungin vanhainkoti
Mikkelin Pohjankaaren kerrostalot, 1960-luvun lopulla
Asuinkerrostalo, Ristimäenkatu 3, Mikkeli 1962
Kirjallisuutta

Martti I. Jaatinen : Eero Jokilehto, arkkitehti ja taiteilija. Mikkelin kaupunginkirjasto-maakuntakirjasto, Mikkeli 1997
Jokilehdon suunnittelema Rakentajanpatsas on vuodelta 1980 ja sijaitsee Ilmarisen puistossa Mikkelissä.
Cieza

| Cieza |
| --- | --- |

 vaakuna
 Cieza
 Koordinaatit: 38°14′21″N, 01°25′08″W 
Valtio:   Espanja
Itsehallintoalue:  Murcia
Maakunta:  Murcia
Perustettu:  
Pinta-ala:  
 – Kokonaispinta-ala:  365,1 km²
Korkeus:  188 m
Väkiluku (2017):  34 987
 – Väestötiheys:  95,8 as./km²
Aikavyöhyke:  UTC+1
 – Kesäaika:  UTC+2
 
 Ayuntamiento de Cieza 
Infobox OKVirheellinen NIMI-arvo: 
Ermita del santo Cristo del Consuelo.
Kävelykatu.
Cieza on kaupunki Murcian alueella kaakkoisessa Espanjassa noin 50 kilometriä Murcian kaupungista luoteeseen.
Ciezan elinkeinoelämälle maatalouden merkitys on edelleen suuri, huolimatta teollisuuden ja palvelujen noususta.
Maantiede ja ilmasto

Cieza sijaitsee Murcian alueen pohjoisosassa noin 70 kilometriä Välimeren rannalta ja Costa Blancan rannikkovyöhykkeeltä länteen. Se on Vega Alta del Segura -aluehallintoyksikön pääkaupunki. Hallintoyksikön väkiluku on noin 54 000.
Ciezan halki virtaa 325-kilometrinen Río Segura, joka on kaakkoisen Espanjan suurimpia vesiväyliä.
Keskeinen maantieliikenteen yhteys on maksuton Autovía de Murcia (A-30;  Albacete–Cartagena). Cieza sijaitsee luoteis–kaakkoissuuntaisen moottoritien puolessavälissä. Ciezan rautatieasema, Estación de Cieza, sijaitsee linjalla Chinchilla–Cartagena.
Ciezan vuotuinen keskilämpötila on 17 °C. Välimeri on sen verran etäällä, että ilmastossa on mantereisia piirteitä. Talvella lämpötila saattaa pudota jopa alle 7 °C:een, ja yölämpötilat laskevat toisinaan pakkasen puolelle. Heinäkuun keskilämpötila on 26 °C, eikä 35 °C:n ylittäminen ole kesäaikaan lainkaan tavatonta.
Historia

Ciezan asutushistoria alkaa paleoliittiselta kaudelta. Pronssikaudella nykyistä Ciezan aluetta asuttivat iberit, kuten koko Iberien niemimaan itäosaa. Heidän jäljiltään on löydetty arkeologinen esiintymä El Morrón de Bolvax, joka sijaitsee kolme kilometriä Ciezan keskustasta etelään. Bolvaxin laajuus on noin 10 km².
Arabit asuttivat aluetta 1000-luvulta 1200-luvulle ja vaikuttivat merkittävästi paikalliseen kulttuuriin ja maanviljelykseen. Heidän kaupunkinsa nimi oli Medina Siyâsa. Arabien aikakaudelta on löydetty verraten rikas kulttuuriperintö: taiten koristeltua arkkitehtuuria ja keramiikkaa sekä kristallia ja metallia. Siyâsa sijaitsi rinnemaastossa ja sitä suojellut linnake Alcazaba de Siyâsa kohoaa rinteen huipulla.
Nykyinen Cieza sai alkunsa 1243 kuningas Alfonso X Viisaan valloitettua alueen reconquistan yhteydessä. Murcian taifasta tehtiin kristitty kuningaskunta, joka oli sidoksissa Kastilian kuningaskuntaan. Sittemmin Ciezan alueella vaikutti Santiagon ritarikunta, joka oli luotu suojelemaan pyhiinvaeltajia Maurien hyökkäyksiltä. 1500- ja 1600-luvuilla Ciezan elämää hankaloittivat paikallisten mahtisukujen alituiset kiistat ja eripura.
Pyreneiden niemimaan sota oli Ciezalle tuhoisa vetäytyvien ranskalaisjoukkojen kylväessä tuhoa. Myöhemmin 1800-luvulla Ciezan kehitys sai uutta pontta. Cieza julistettiin virallisesti kaupungiksi 1926. Seuraavina vuosikymmeninä kaupungin elinkeinoelämä kehittyi, erityisen tärkeä oli espartokuitu. 1970-luvulla espartoon liittyvä teollisuus alkoi taantua keinokuitujen tullessa markkinoille. Espartokuidun aikakaudesta muistuttaa Pequeño Museo del Esparto eli pieni esparto-museo.
Kaupunkikuva

Ciezan nykyinen keskusta on pääosin moderni abstraktein mosaiikkikuvioin päällystettyine jalankulkuvyöhykkeineen. Kirkkorakennuksista mainittakoon 1700-luvun Basílica de Nuestra Señora de la Asunción.
Tapahtumia

Erilaisia festivaaleja ja muita tapahtumia Ciezassa on useita, muun muassa Feria y Fiestas de San Bartolomé, joka järjestetään 23. elokuuta – 31. elokuuta. Eräs yleisömagneeteista on vuonna 1995 alkunsa saanut Lanzamiento del hueso de oliva.
Urheilu

Ciezan paikallinen jalkapalloseura on Club Deportivo Cieza, joka tunnetaan nimellä "esparteros". Kaupungissa on myös toinen jalkapalloseura, el Club de Fútbol Ciudad de Cieza.
Aiheesta muualla

Cieza, Murcia, Spain — Sunrise, Sunset and Daylength
Kuvia tai muita tiedostoja aiheesta Cieza Wikimedia Commonsissa
Ejler Bille

| Ejler Bille> Henkilötiedot |
| --- | --- |
Syntynyt: 1910 Tanska
Kuollut: 2004
Ammatti:  taidemaalari, kuvanveistäjä, runoilija
Puoliso:  Agnete Therkildsen
Ejler Bille (1910–2004) oli tanskalainen taiteilija. Billeä voidaan pitää yhtenä 1900-luvun merkittävimmistä tanskalaisista kuvataiteilijoista. Kuvataiteen lisäksi hän oli myös aktiivinen runoilija ja väittelijä.
Billen ensimmäinen työ on hänen lukioaikanaan tekemät keraamiset, koristellut ruukut. Vuonna 1930 Bille jatkoi opiskelujaan Kööpenhaminan käsityökoulussa, jossa opiskelivat myös muun muassa Richard Mortensen, Sonja Ferlov ja Gertrud Vasegaard. Hän jatkoi opintojaan 1932–1933 Kuvataideakatemian kuvanveistäjäkoulussa. Hän oli aluksi kuvanveistäjä, ja hänen varhaisimmat työnsä olivat palisanteripuuhun veistettyjä tyyliteltyjä eläimiä ja lintuja. Sittemmin Billen veistokset ovat olleet surrealistisia, kipsistä tehtyjä veistoksia, jotka on myöhemmin valettu pronssiin. Vuonna 1934 hän perusti yhdessä tuttujensa kanssa Linien-nimisen taiteilijaryhmän, ja he julkaisivat myös samannimistä taidelehteä.
Veistosten teon ohella Bille myös maalasi. Hänen maalauksensa olivat Bauhausin ja Kandinskyn innoittamia abstrakteista elementeistä koostuvia töitä. Ollessaan Pariisissa 1938–1939 hän teki läpimurron taiteilijana, ja maalaustaiteesta tuli hänen ensisijainen taiteenlajinsa. Billen maalaukset olivat abstraktin ekspressiivisiä ja sommitteluiltaan ornamenttimaisia. Maalaukset koostuivat pääasiassa lintujen ja eläinten muodoista, viivoista sekä spiraaleista pois lukien muotokuvat.
1940-luvulla Billen töitä oli ensin Høst-näyttelyssä, ja sen jälkeen laajassa CoBrA-ryhmän näyttelyssä Amsterdamissa vuonna 1949. Vähitellen Bille kuitenkin jätti kokeellisen taiteen ja alkoi tehdä perinteisempiä töitä. Vuonna 1951 hän alkoi tehdä yhteistyötä Erik Thommesenin kanssa.
Billen taito värien käyttäjänä on huomattavaa. Hänen tummat maanläheiset värinsä kumpuavat syksyisestä Tanskasta ja puhtaat kirkkaat värit tulevat Balilta, jonne hän usein matkusti. Matkoillaan Balille hän keräsi yhdessä vaimonsa taiteilija Agnete Therkildsenin kanssa kokoelman balilaista maalaustaidetta ja veistoksia. Kokoelma on sittemmin lahjoitettu Holstebron taidemuseolle.
Cirius II

| Cirius II Cirius |
| --- | --- | --- |

Studioalbumin tiedot
 Äänitetty : 1974
 Julkaistu: 1974
 Tyylilaji: rock, pop, pop rock
 Levy-yhtiö: Blue Master (SPEL 309)
Cirius muut julkaisut
| Cirius 1973 | Cirius II 1974 |   |
Cirius II on pietarsaarelaisen Cirius-yhtyeen toinen ja viimeiseksi jäänyt albumi vuodelta 1974.
Kappaleet > A-puoli

Rokki on rautaa (My Music) – 2.49 (säv. Jim Messina, Kenny Loggins, san. Vexi Salmi)
Rakkaus on hämärää (Funny How Love Can Be) – 2.44 (säv. Ken Lewis, John Carter, san. Raul Reiman)
Puolikas (Half Breed) – 2.36 (säv. Al Capps, san. Juha Vainio)
Bossen laulu (Bosses låt) – 3.52 (säv. Bo Hansson)
Yön laulu – 4.25 (säv. Olle Backlund, san. Kari Tuomisaari)
Kappaleet > B-puoli

Käy luonain eilinen (Yesterday Once More) – 3.53 (säv. John Bettis, Richard Carpenter, san. Hector)
On kai perjantai (Friday’s My Day) – 3.06 (säv. Lasse Lindbom, san. Reiman)
Et ole kuva vain (Picture in Your Mind) – 4.08 (säv. Larry Knechtel, san. Ulf Erik Qvickström)
Aamun laulu – 2.18 (säv. Backlund, Yngve Wikström, san. Kari Tuomisaari)
Illan laulu – 3.51 (säv. Backlund, Wikström, san. Tuomisaari)
Kokoonpano

Stefan "Pocus" Sundqvist – kitara, laulu
Yngve "Wicki" Wickström – kitara, laulu
Kjell "Tjola"/"Zola" Strömsholm – basso, laulu
Ulf "Olle" Backlund – rummut, laulu
Aiheesta muualla

Cirius - Cirius II (1974) albumi tekijätietoineen verkkosivustolla Discogs.com
Cirius - Cirius II (1974) albumi tekijätietoineen (Arkistoitu – Internet Archive) Suomen äänitearkiston tietokannassa vuosilta 1901 - 1999
Cirius - Cirius II (1974) albumi kuunneltavissa suoratoistona verkkosivustolla Play.Spotify.com
Dynamite Headdy

| Dynamite Headdy |
| --- | --- |
Kehittäjä:  Treasure
Julkaisija:  Sega
Julkaistu:  1994
Lajityyppi:  tasohyppely
Pelimuoto:  yksinpeli
Ikäluokitus:  ESRB: Kaikenikäisille  PEGI 7 
Alusta:  Sega Game Gear, Sega Mega Drive
Jakelumuoto:  pelimoduuli
Lisää peliartikkeleitaVideopelien teemasivulla
Dynamite Headdy on Treasuren kehittämä tasohyppelypeli, joka on julkaistu vuonna 1994 Sega Game Gearille ja Sega Mega Drivelle. Pelin päähenkilö käyttää irrotettavaa päätään aseena monenlaisia vihollisiaan vastaan, ja voi myös kerätä uusia päitä, jotka antavat erilaisia taitoja.
Aiheesta muualla

Dynamite Headdy MobyGamesissa (englanniksi)
Donington Park

| Donington Park Circuit |
| --- | --- |

Sijainti:  North West Leicestershire, Englanti
Radan pituus:  4,02 km
Mutkia:  12
Rataennätys:  1.18,029 (Ayrton Senna, McLaren, 1993)
Renault World Series -auto Melbourne Hairpinissa
Donington Park on moottorirata, joka sijaitsee North West Leicestershiressa, Isossa-Britanniassa. Sitä on käytetty MotoGP-sarjassa ja Formula 1:ssä. Se on myös musiikkifestivaalien pitopaikka.
Formula 1 -sarjan piti palata Doningtoniin kaudeksi 2010, mutta rahavaikeuksien vuoksi niin ei käynyt.
Formula E -sarja käyttää rataa ennen kauden alkua järjestävien testien ajoratana. Itse kilpailuja Formula E -sarjassa ei radalla ajeta, sillä kaikki sarjan osakilpailut ajetaan katuradoilla.
Historia

Rata valmistui vuonna 1931, ja ensin sitä käytettiin vain moottoripyöräkilpailuissa. Vuodesta 1937 alkaen rataa voitiin käyttää Grand Prix -kilpailuissa.
Radalla on ajettu eri kilpailusarjojen kilpailuja, kuten esimerkiksi Britannian vakioautosarjaa, MotoGP:tä sekä Formula 1 -kilpailu vuonna 1993, jonka voitti Ayrton Senna. Autosport-lehti luonnehti sitä ”vuosikymmenen ajoksi”, koska Senna nousi kilpailun alussa viidenneltä sijalta kärkipaikalle ja voitti toiseksi ajaneen Damon Hillin yli minuutin aikaerolla. Rata-alueella on myös Sennan muistomerkki lahjatavarakaupan vieressä.
Formula 1 -voittajat

| Vuosi | Voittaja | Talli | Raportti |
| --- | --- | --- | --- |
| 1993 |  Ayrton Senna | McLaren-Ford | Raportti |
Donington Live 1992

| Donington Live 1992 Iron Maiden |
| --- | --- | --- |

Julkaisun tiedot
 Äänitetty : 1992
 Julkaistu: 10. marraskuuta 1993
 Formaatti: VHS
 Tyylilaji: heavy metal
Iron Maidenin muut julkaisut
| From There to Eternity 1992 | Donington Live 1992 1993 | Raising Hell 1994 |
Donington Live 1992 on Iron Maidenin video live-albumista Live at Donington. Videolla on Iron Maidenin konsertti Doningtonista Monsters of Rock -festiivalilla vuonna 1992 järjestetystä Fear of the Dark -kiertueelta.
Yhtye yllätti fanit kutsumalla vanhan Iron Maidenin kitaristin Adrian Smithin lavalle "Running Free" -kappaleen aikana.
Kappaleet

"Be Quick or Be Dead"
"The Number of the Beast"
"Wrathchild"
"From Here to Eternity"
"Can I Play with Madness"
"Wasting Love"
"Tailgunner"
"The Evil That Men Do"
"Afraid to Shoot Strangers"
"Fear of the Dark"
"Bring Your Daughter... to the Slaughter"
"The Clairvoyant"
"Heaven Can Wait"
"Run to the Hills"
"2 Minutes to Midnight"
"Iron Maiden"
"Hallowed Be Thy Name"
"The Trooper"
"Sanctuary"
"Running Free" (mukana Adrian Smith)
Soittajat

Bruce Dickinson – laulu
Dave Murray – kitara
Janick Gers – kitara
Steve Harris – bassokitara
Nicko McBrain – rummut
mukana
Michael Kenney - koskettimet
Adrian Smith - kitara kappaleessa "Running Free"
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris
Első Emelet

Első Emelet on unkarilainen popyhtye, jonka perustivat vuonna 1982 Solaris- ja Logobó-yhtyeiden entiset jäsenet. Yhtye on julkaissut 10 studioalbumia, joista tunnetuin on Unkarissa platinaa myynyt Kis generáció (1990). [lähde? ]